Diari Oficial de la Generalitat Valenciana


Sumari del DOGV 7838, del 27-07-2016 (2016/5892)

RESOLUCIÓ de 14 de juliol de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars d'autorització de taxi de Nules i les Alqueries en l'àrea de prestació conjunta de Castelló i que els titulars de les autoritzacions de taxi de l'àrea de prestació conjunta de Castelló puguen prendre servei a Nules i les Alqueries, en ocasió de la celebració de l'Arenal Sound a Borriana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5892


Data del document
:   14-07-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * Alqueries, les
    * Nules
    * empresa privada

RESOLUCIÓ de 14 de juliol de 2016, de la Direcció General d'Obres Públiques, Transport i Mobilitat, per la qual s'autoritza a prendre servei als titulars d'autorització de taxi de Nules i les Alqueries en l'àrea de prestació conjunta de Castelló i que els titulars de les autoritzacions de taxi de l'àrea de prestació conjunta de Castelló puguen prendre servei a Nules i les Alqueries, en ocasió de la celebració de l'Arenal Sound a Borriana. [2016/5892]  
L'article 44.3 de la Llei 6/2011, d'1 d'abril, de la Generalitat de Mobilitat de la Comunitat Valenciana permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servei en altres àrees funcionals.  
És previsible que la celebració del festival Arenal Sound a Borriana supose un important increment de les necessitats de mobilitat en aquest municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport durant els dies de celebració del festival Arenal Sound, es considera oportú permetre que les autoritzacions de taxi de Nules i les Alqueries puguen prendre servei en l'àrea de prestació conjunta de Castelló i que els titulars de les autoritzacions de taxi de l'àrea de prestació conjunta de Castelló puguen prendre servei a Nules i les Alqueries.  
D'altra banda, la disposició final primera de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de Castelló, faculta el director general d'Obres Públiques, Transport i Mobilitat per a l'aplicació i interpretació d'aquesta orde.  
Tenint en compte que la major distància possible entre les instal·lacions del festival a Borriana i les poblacions de Nules i les Alqueries, que són les ubicacions més habituals dels visitants d'aquests festivals, és de 7 i 5,2 quilòmetres respectivament es considera que l'aplicació de les tarifes vigents per a l'Àrea de Prestació Conjunta de Castelló evitarà possibles excessos tarifaris.  
Per tot això, a proposta de les associacions representatives del sector, fent ús de les competències i d'acord amb el que disposa l'article 11 del Decret 159/2015, de 18 de setembre, del Consell pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització per a la presa de servei de taxi  
Durant els dies del 2 al 8 d'agost de 2016, celebració del festival Arenal Sound a Borriana, els titulars de les autoritzacions de taxi a Nules i les Alqueries podran prendre servei en l'àrea de prestació conjunta de Castelló i els titulars de les autoritzacions de taxi de l'àrea de prestació conjunta de Castelló podran prendre servei a Nules i les Alqueries.  
  
Segon. Tarifes  
A fi d'evitar arbitrarietats en l'aplicació de tarifes, considerant la singularitat de l'esdeveniment esmentat i a fi de donar més seguretat als usuaris de taxi, tenint en compte que els vehicles de les autoritzacions per a prestar el servei de taxi del municipi de Borriana no porten taxímetre, s'autoritza que aquests, durant els dies indicats en l'apartat primer, apliquen les tarifes que estan en vigor per a l'àrea de prestació conjunta de Castelló, tenint en comptes el que s'arreplega a continuació:  
  
  
Des de Fins a Tarifa diürna Tarifa nocturna Mínim  
Recinte de celebració del festival Arenal Sound Platja Nules 8 - 10 - 5,00 -  
 Estació Renfe (les Alqueries) 6 - 8 - 5,00 -  
  
Les tarifes s'apliquen per recorregut, amb independència del nombre d'ocupants del vehicle.  
Aquesta resolució ha de portar-se obligatòriament, a bord del vehicle que preste el servei de taxi.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, a comptar des de l'endemà de la seua publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.  
  
València, 14 de juliol de 2016. El director general d'Obres Públiques, Transport i Mobilitat: Carlos Domingo Soler.